《雪斋即事一首》
宋代·苏籀

炽炭雪窗尘简编，慵偎毳被藉粗毡。
卯晨呵笔冰胶研，乙夜横琴冻折弦。
郁郁烹鲜具羹戛，浮浮炊餗忍馋涎。
鬻薪清爨庖丁粗，鼎俎逾时不解羶。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。